***Výbor***  ***Národnej rady Slovenskej republiky***

***pre kultúru a médiá***

**V ý p i s**

zo zápisnice z **53. schôdze** Výboru Národnej rady Slovenskej republiky pre kultúru a médiá

konanej **13. októbra 2009.**

Výbor Národnej rady Slovenskej republiky pre kultúru a médiá prerokoval **návrh rozpočtu verejnej správy na roky 2010 až 2012 (tlač 1218)**, ktorý odôvodnil štátny tajomník Ministerstva financií František Palko.

Spravodajkyňa výboru k uvedenému bodu bola Magdaléna Vášáryová, ktorá predložila návrh uznesenia uvedený v prílohe.

Výbor k uvedenému bodu neprijal uznesenie, nakoľko nebol pri hlasovaní uznášaniaschopný podľa §52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky. Z  celkového počtu 11 poslancov Výboru Národnej rady Slovenskej republiky pre kultúru a médiá boli prítomní 4 poslanci.

Gyula **Bárdos**, v. r. Magdaléna **Vášáryová,** v. r.

overovateľ podpredsedníčka výboru

***Výbor Národnej rady Slovenskej republiky***

***pre kultúru a médiá***

53. schôdza výboru

Číslo: 1773/2009

*N á v r h*

**Uznesenie**

**Výboru Národnej rady Slovenskej republiky**

**z 13. októbra 2009**

k návrhu rozpočtu verejnej správy na roky 2010 až 2012 **(tlač 1218).**

Výbor Národnej rady Slovenskej republiky pre kultúru a médiá **prerokoval** návrh rozpočtu verejnej správy na roky 2010 až 2012 **(tlač 1218)**

**A. berie na vedomie**

návrh rozpočtu verejnej správy na roky 2010 až 2012

**B. schvaľuje**

vládny návrh zákona o štátnom rozpočte na rok 2010

**C. žiada vládu Slovenskej republiky**

dôsledne zabezpečovať úlohy vyplývajúce zo schváleného štátneho rozpočtu na rok 2010

**D. ukladá predsedovi výboru**

predložiť určenému gestorskému výboru (Výboru NR SR pre financie, rozpočet a menu) stanovisko výboru k návrhu rozpočtu verejnej správy na roky 2010 až 2012.

Gyula **Bárdos**  Magdaléna **Vášáryová**

overovateľ podpredsedníčka výboru